OpenLLM-France/wikimedia huggingface dataset:
# Màquina de fer rases

Una màquina de fer rases és una màquina, normalment autopropulsada, concebuda específicament per a l'excavació de rases per enterrar un determinat servei. Normalment s'usen a partir de rases de més d'un quilòmetre de longitud, ja que per distàncies menors és econòmicament més rendible la utilització de retroexcavadores. L'ús de retros és també obligat per a radis de curvatura petits. Si la rasa travessa una zona de roques dures l'excavació de la rasa ha de ser mitjançant voladures.
Les màquines de fer rases acostumen a tenir un sistema de cintes transportadores per a evacuar lateralment el material excavat, que normalment serà usat per a tancar la rasa un cop s'hagi acabat la fase d'estesa del servei.
Es poden classificar en dues tipologies ben diferents:

## Màquines de fer rases de braç inclinable

En aquest tipus de màquines, els elements de tall (que poden canviar-se segons l'excavabilitat del terreny) formen part d'una cadena que gira entorn un braç metàl·lic inclinable per a controlar la profunditat de la rasa. L'amplada de la rasa pot arribar als 1.7 metres (de manera que es poden usar tant per l'estesa de cables com per a conductes) i les profunditats màximes que es poden assolir estan a l'entorn dels 4.5 m.

## Màquines de fer rases de roda

En aquest altre tipus de màquines, els elements de tall són solidaris a una roda rígida que va girant mentre s'excava. Les amplades de les rases oscil·len entre els 45 i els 162 cm, de manera que s'usen preferentment per a estendre cables. Les profunditats màximes que permet assolir la roda són de 3 metres.
# Torre del Ballester

La Torre del Ballester és una obra romànica de Castellfollit de Riubregós (Anoia) declarada Bé Cultural d'Interès Nacional.

## Descripció

Torre de defensa situada dalt d'un turó al nord-oest, entre el riu Llobregós i el torrent de la Terrissa. És de forma cilíndrica i juntament a la torre del Raval, situada en un turó al sud, formava una línia defensiva de primer ordre del castell de Castellfollit. Fou destruïda en bona part el 1882, quan el castell fou desmantellat.

## Referències

* ↑ «Torre del Ballester». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 gener 2019].
# Newcastle (Nebraska)

Newcastle és una població dels Estats Units a l'estat de Nebraska. Segons el cens del 2000 tenia 299 habitants.

## Demografia

Segons el cens del 2000, Newcastle tenia 299 habitants, 134 habitatges, i 69 famílies. La densitat de població era de 339,5 habitants per km².
Dels 134 habitatges en un 25,4% hi vivien nens de menys de 18 anys, en un 47% hi vivien parelles casades, en un 3,7% dones solteres, i en un 48,5% no eren unitats familiars. En el 47% dels habitatges hi vivien persones soles el 29,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 3,33.
Per edats la població es repartia de la següent manera: un 26,4% tenia menys de 18 anys, un 5% entre 18 i 24, un 24,1% entre 25 i 44, un 21,1% de 45 a 60 i un 23,4% 65 anys o més.
L'edat mediana era de 40 anys. Per cada 100 dones de 18 o més anys hi havia 83,3 homes.
La renda mediana per habitatge era de 29.000 $ i la renda mediana per família de 45.750 $. Els homes tenien una renda mediana de 27.125 $ mentre que les dones 16.625 $. La renda per capita de la població era de 13.845 $. Aproximadament el 7,7% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newcastle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Newcastle». American Fact Finder. Oficina del Cens dels Estats Units, 12-01-2010.
# George Russell

George Russell (King's Lynn, 15 de febrer de 1998) és un pilot de automobilisme britànic. Des del 2022, competeix a la Fórmula 1 amb l'escuderia Mercedes-AMG PETRONAS F1 Team.
El 2019, va debutar a la categoria reina de l'automobilisme amb Williams Racing, on va córrer fins al 2021, sumant 1 podi. Va ser el campió de la Temporada 2018 de Fórmula 2.

## Resultats

| Temporada | Series | Equip | Curses | Victòries | Poles | Voltes ràpides | Podis | Punts | Posició final |
| 2014 | BRDC Campionat Fórmula 4 | Lanan Racing | 24 | 5 | 3 | 4 | 11 | 483 | 1r |
| 2014 | Fórmula Renault 2.0 Alps | Koiranen GP | 12 | 0 | 0 | 0 | 1 | 123 | 4t |
| 2014 | Eurocopa Formula Renault 2.0 | Koiranen GP | 2 | 0 | 0 | 0 | 0 | 0 | NC† |
| 2014 | Eurocopa Formula Renault 2.0 | Tech 1 Racing | 2 | 1 | 1 | 1 | 1 | 0 | NC† |
| 2015 | Campionat d'Europa de Fórmula 3 de FIA | Carlin Motorsport | 33 | 1 | 0 | 0 | 3 | 203 | 6è |
| 2015 | Masters de Fórmula 3 | Carlin Motorsport | 1 | 0 | 0 | 0 | 1 | N/A | 2n |
| 2016 | Campionat d'Europa de Fórmula 3 de FIA | Hitech Racing | 30 | 2 | 3 | 3 | 10 | 264 | 3r |
| 2016 | Gran Premio de Macau | Hitech Racing | 1 | 0 | 1 | 0 | 0 | N/A | 7th |
| 2017 | GP3 Series | ART Grand Prix | 15 | 4 | 4 | 5 | 7 | 220 | 1r |
| 2018 | FIA Fórmula 2 | ART Grand Prix | 24 | 7 | 5 | 6 | 11 | 287 | 1r |
| 2019 | Fórmula 1 | ROKiT Williams Racing | 21 | 0 | 0 | 0 | 0 | 0 | 20è |
| 2020 | Fórmula 1 | Williams Racing | 16 | 0 | 0 | 0 | 0 | 3 | 18è |
| 2020 | Fórmula 1 | Mercedes AMG Petronas | 1 | 0 | 0 | 1 | 0 | 3 | 18è |
| 2021* | Fórmula 1 | Williams Racing | 22 | 0 | 0 | 0 | 1 | 16 | 15è |
| 2022 | Fórmula 1 | Mercedes AMG Petronas | 22 | 1 | 1 | 4 | 8 | 265* | 4t* |
| 2023 | Fórmula 1 | Mercedes AMG Petronas | Es competirà | Es competirà | Es competirà | Es competirà | Es competirà | Es competirà | Es competirà |
$^†$Russell era pilot convidat, així que no va acumular punts.
*Temporada en curs

## Referències

* ↑ Tera, Sofía. «George Russell, confirmado como piloto de Williams en 2019». Car and Driver, 12-10-2018. [Consulta: 13 setembre 2019].
Equips i pilots que disputen la Temporada 2024 de Fórmula 1 :
Red BullMercedesFerrariMcLaren-MercedesAston Martin-Mercedes
1. Max Verstappen
11. Sergio Pérez
44. Lewis Hamilton
63. George Russell
16. Charles Leclerc
55. Carlos Sainz
4. Lando Norris
81. Oscar Piastri
14. Fernando Alonso
18. Lance Stroll :
Alpine-RenaultWilliams-MercedesAlphaTauri-RBPTSauber-FerrariHaas-Ferrari
10. Pierre Gasly
31. Esteban Ocon
23. Alexander Albon
2. Logan Sargeant
3. Daniel Ricciardo
22. Yuki Tsunoda
24. Guanyu Zhou
77. Valtteri Bottas
20. Kevin Magnussen
27. Nico Hülkenberg :
# Highlands (Nova Jersey)

Highlands és una població dels Estats Units a l'estat de Nova Jersey. Segons el cens del 2007 tenia 5.310 habitants.

## Demografia

Segons el cens del 2000, Highlands tenia 5.097 habitants, 2.450 habitatges, i 1.193 famílies. La densitat de població era de 2.589,4 habitants/km².
Dels 2.450 habitatges en un 19,9% hi vivien nens de menys de 18 anys, en un 34,4% hi vivien parelles casades, en un 10,5% dones solteres, i en un 51,3% no eren unitats familiars. En el 41,7% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,9.
Per edats la població es repartia de la següent manera: un 18,8% tenia menys de 18 anys, un 7,3% entre 18 i 24, un 36,8% entre 25 i 44, un 25,8% de 45 a 60 i un 11,3% 65 anys o més.
L'edat mediana era de 39 anys. Per cada 100 dones de 18 o més anys hi havia 98 homes.
La renda mediana per habitatge era de 45.692 $ i la renda mediana per família de 50.985 $. Els homes tenien una renda mediana de 50.296 $ mentre que les dones 31.265 $. La renda per capita de la població era de 29.369 $. Aproximadament l'11,5% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Highlands». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Highlands». American Fact Finder. Oficina del Cens dels Estats Units, 12-01-2010.
# Lluís Aloy i Vidal

Lluís Aloy Vidal (Santa Coloma de Gramenet Barcelonès, 8 de febrer de 1930 - El Vendrell, 8 de juny de 2012) fou un futbolista català, que va jugar al FC Barcelona entre d'altres clubs. També fou entrenador de futbol.

## Trajectòria

Davanter incisiu i golejador que es formà en les categories inferiors del Barça. Debutà amb tot just 18 anys en el gran equip blau-grana dels anys cinquanta i en el seu temps fou una de les grans promeses catalanes del futur.
Malgrat tot, l'enorme competència que tenia en el primer equip de les Cinc Copes li feu cercar nous camins després de quatre anys en el primer equip.
Com blaugrana jugà 39 partits en els quals marcà 19 gols. Posteriorment jugà en els clubs Reial Oviedo (4 anys), Cadis CF (1 any), CE Sabadell (2 anys), CF Badalona (1 any), Unió Esportiva Figueres (1 any) i UE Sants.
Després de retirar-se fou tècnic de diferents equips, com el Reial Valladolid (1976-77), el CD Logroñés (1977-79), la UE Sant Andreu, l'FC Vilafranca (1993-1999, 211 partits) o CF Calafell, i de les categories inferiors del Barça.

## Palmarès

* 2 Lligues d'Espanya
* 3 Copes d'Espanya
* 2 Copes Eva Duarte de Perón
* 1 Copa Llatina
* 2 copes de maxim golejador

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 «Aloy: El área era su hábitat». Diari Sport, 07-12-2012. [Consulta: 1r febrer 2015].
* ↑ Mort Lluis Aloy a ara.cat
* ↑ «Lluís Vidal Aloy». footballdatabase.eu. [Consulta: 18 desembre 2011].
* ↑ «D.E.P. Luis Aloy». blanquivioletas.com, 09-06-2012.
* ↑ «El extrenador del CD Logroñés Luis Aloy Vidal falleció ayer en Barcelona». larioja.com, 10-06-2012.
* ↑ «Mor als 82 anys l'exentrenador del Vilafranca Lluís Aloy». esportspenedes.cat, 09-06-2012.

## Bibliografia

* Editorial Base Diccionario de jugadores d'Àngel Iturriaga, del F. C. Barcelona, pàg. 27 (ISBN 978-84-92437-74-0)

## Enllaços externs

* Perfil a BDFutbol
# Torre de s'Estelella

La torre de s'Estelella és una torre de vigilància i defensa a la costa del terme municipal de Llucmajor, Mallorca. La torre de s'Estelella s'alça al lloc anomenat Serral des Corral a la possessió de s'Estelella, a 6 m sobre el nivell del mar, prop de la Punta Plana, al sud de Mallorca. La construcció d'aquesta torre fou el fet que el 1543 els turcs otomans s'aliaren amb els barbarescs, convertint-se en una constant amenaça per a tota Mallorca. Per a defensar la vila de Llucmajor es pensà a construir a la costa les torres del Cap Blanc, la torre de Cala Pi i la torre de s'Estelella. La torre fou construïda el 1577 pel mestre d'obres Simó Carrió. La seva forma la d'un conus truncat a la part inferior per després continuar de forma cilíndrica fins al terrat. La seva altària és d'uns 9 metres, amb un diàmetre d'uns 7,5 metres a la base i d'uns 6,5 a la part cilíndrica. Es bastí amb carreus de marès de peces de mida irregular. Tenia una cambra principal amb volta de maçoneria i terrat. En el parapet hi havia dues troneres per treure-hi els canons de les armes de foc i un matacà damunt la porta per protegir-la. També hi havia un rafal per a armes. Amb els anys es tancaren les troneres i es modificà el parapet construint-hi una plataforma circular en voladís damunt mènsules.

## Referències

* ↑ Calviño, C; Clar, J.; Grimalt, M. Llucmajor. Palma: Hora Nova, 2000 (Guia dels pobles de Mallorca).
* ↑ «Història. Construccions històriques». Ajuntament de Llucmajor. Arxivat de l'original el 31 d’octubre 2007. [Consulta: 28 abril 2010].
# Calcisòl

Un calcisòl o calcisol en la classificació dels sòls de la Base de Referència Mundial pels Recursos del Sòl és un sòl amb una acumulació secundària substancial de calç. Els calcisòls són comuns en ambients calcaris àrids i semiàrids. Anteriorment els calcisòls rebien internacionalment el nom de Desert soils i de Takyrs.
Els calcisòls es desenvolupen principalment en materials meteoritats al·luvials, col·luvial i eoli rics en bases químiques. Es troben des del nivell del mar als turons. La vegetació natural és poc densa i dominada per arbres i arbust xeròfits i/o herbacis efímers.
La sequedat i de vegades la pedregositat i/o la presència d'horitzons del perfil del sòl petrocàlcics limita la possibilitat d'aprofitament agrícola. Si es reguen i drenen bé (per evitar la salinització) i es fertilitzen, els calcisòls poden ser molt productius per una gran varietat de conreus. Les zones aturonades amb calcisòls es fan servir per pasturar extensivament ramats de bovins, ovelles i cabres.
Molts calcisòls es donen junt amb sòls solontxacs els quals són en realitat calcisòls afectats per les sals i/o altres tipus de sòls amb acumulació secundària de calç. La superfície mundial ocupada per calcisòls és d'uns 10 milions de km², gairebé tots en zones àrides i semiàrides dels tròpics i subtròpics dels dos hemisferis.

## Referències

* ↑ IUSS Working Group WRB. «World Reference Base for Soil Resources, 4th edition». IUSS, Vienna, 2022.
* ↑ IUSS Working Group WRB. «Base referencial mundial del recurso suelo 2014, Actualización 2015». Informes sobre recursos mundiales de suelos 106, FAO, Roma, 2015.

## Vegeu també

* Classificació dels sòls
Viccionari
# Nino Tkheshelashvili

Nino Tkheshelashvili (georgià: ნინო ტყეშელაშვილი) (Tbilisi, 1874 - Tbilisi, 1956) fou una sufragista i escriptora georgiana, coneguda sobretot pel seu activisme pels drets de les dones. Fou cofundadora i impulsora des del 1909 la Societat de Dones del Caucas.

## Biografia

Va estudiar a Moscou i, en tornar, s'involucrà en el moviment de la Revolució russa de 1905, reclamant la participació de les dones en la vida cívica i política. Amb Kato Mikeladze fou una de les activistes sufragistes georgianes més destacades. El 1906 va conèixer Mariam Demuria i treballà com a mestra a l'escola dominical que aquesta va crear. També publicà cartes acadèmiques i traduccions en la revista Nakadui.
El 1908, juntament amb la Unió d'Igualtat de Dones de Geòrgia, se solidaritzà amb el Primer Congrés de dones a Rússia.
Amb altres 135 dones van fundar el 1909 la Societat de Dones del Caucas (CWS), que exigia el dret al vot de les dones i denunciava la situació de les que exercien la prostitució. També va fundar el Club de Dones Treballadores i en fou una de les principals impulsores. L'organització es reunia per a debatre afers d'igualtat de gènere a Geòrgia. En un text seu, Tkheshelashvili denuncia les dificultats de les dones per a parlar en aplecs polítics públics i la limitació de la seua participació política en les llistes dels candidats del partit. Els menxevics consideraven que no tenien «dones preparades».
Es feu coneguda en el judici públic titulat fals El judici de Kristina, que es representà en teatres públics.
En la seua biografia, publicada als anys 1990, se'n recupera la memòria i és esmentada com a escriptora i «figura de la cultura georgiana». Les seues idees feministes, però, van ser oblidades o els historiadors les van considerar secundàries.
El 1919 el partit comunista rus creà l'organització Genotdel, fundada per Aleksandra Kol·lontai, tot i que no s'hi incloïa la línia de considerar les dones subjecte polític i, sovint, segons algunes analistes, ignoraven les necessitats reals de les dones.

## Referències

* 1 2 3 4 «Aia Beraia - presentation» (en anglés). ddcentr.org.ua. Arxivat de l'original el 2019-04-18. [Consulta: 18 abril 2019].
* 1 2 Lela Gaprindashvili. «Nino Tkheshelashvili» (en anglés). Feminism and Gender Democracy. [Consulta: 18 abril 2019].
* ↑ «Nino Tkeshelashvili, 1874-1956» (en anglés). WomenOfGeorgia, 23-12-2016. [Consulta: 18 abril 2019].
# Museu Arqueològic de Queronea

El Museu Arqueològic de Queronea és un museu de Grècia situat a Queronea, una localitat de Beòcia.
Està situat en un edifici construït entre 1903 i 1908. Un terratrèmol que va tenir lloc el 1981 hi causà importants danys, la qual cosa es veié agreujada per factors climàtics al llarg dels anys següents. Per això, el museu hagué de tancar el 1995 i no va ser rehabilitat fins a l'any 2009.

## Col·leccions

El museu conté una col·lecció d'objectes procedents de jaciments arqueològics de l'àrea, principalment de Queronea, Lebadea, Orcomen, Elatea, Èxarkhos i Agios Teodoros, pertanyents a períodes compresos entre la prehistòria i l'època dels primers cristians.
Hi destaquen els fragments de frescs d'Orcomen, d'època micènica; les estàtues de Cíbele, Demèter, Atena Cranea, l'emperador Hadrià; una esfera de pedra amb relleus en què es representa Hèlios i Selene (el sol i la lluna); un terre de mosaic del segle iii aC amb representacions de les estacions de l'any, un monument funerari del segle ii, i monedes i armes de l'època macedònica.
D'altra banda, hi ha ceràmica tant d'èpoques prehistòriques com de períodes històrics procedents de diversos jaciments arqueològics. El pati del museu guarda elements arquitectònics, pedestals, inscripcions epigràfiques i columnes commemoratives.

## Referències

* ↑ Museu Arqueològic de Queronea en la pàgina del Ministeri de Cultura de Grècia: història (en grec).
* ↑ Museu Arqueològic de Queronea i Lleó de Queronea en la pàgina mthv.gr (en grec).
* ↑ Museu Arqueològic de Queronea en la pàgina del Ministeri de Cultura de Grècia: descripció Arxivat 2018-05-11 a Wayback Machine. (en grec).

## Enllaços externs

* Vídeo a YouTube sobre el Museu Arqueològic de Queronea
# Màslove (Crimea)

* Per a altres significats, vegeu «Màslovo».
Màslove (en (ucraïnès): Маслове, en rus: Маслово, Màslovo) és un poble de la República Autònoma de Crimea a Ucraïna, que el 2014 tenia 2.222 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Nerva (Huelva)

Nerva és un poble de la província de Huelva (Andalusia), que pertany a la comarca de Cuenca Minera.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 6594 | 6544 | 6475 | 6413 | 6291 | 6196 | 6101 | 6051 | 5936 |

## Personatges Il·lustres

* Lauren Postigo, crític musical.
* Javier Perianes, pianista.
* Daniel Vázquez Díaz, pintor.
# New York City Opera

La New York City Opera és un teatre d'òpera situat al New York State Theater, al Lincoln Center de Nova York.
És la seu del New York City Ballet, la companyia creada per George Balanchine i de la companyia d'òpera homònima, la segona companyia de la ciutat dedicada a la lírica situat al costat del Metropolitan Opera al Lincoln Center, enfrontada a l'Avery Fisher Hall, seu de l'Orquestra Filharmònica de Nova York.
La sala David H. Koch Theater té capacitat per a 2.,755 i va ser dissenyat pels arquitectes Philip Johnson i John Burgee, va ser inaugurat el 23 d'abril de 1964, dos anys abans del seu veí el Met.

## New York City Opera

La companyia va ser fundada el 1943 amb el suport de l'alcalde Fiorello Laguardia per propulsar una companyia amb preus accessibles i oberta als talents del país. El 1983 va ser la primera a incorporar l'ús de subtítols en una òpera.
L'òpera com L'amor de les tres taronges, Wozzeck i Ariadne auf Naxos van rebre aquí la seva estrena americana així com moltes altres òperes de Béla Bartók, Benjamin Britten, Aaron Copland, Philip Glass, Hans Werner Henze, i Kurt Weill.
La companyia va exhumar òperes com Giulio Cesare de Händel, Roberto Devereux de Donizetti i va estrenar Susannah de Carlisle Floyd, The Ballad of Baby Doe de Douglas Moore i Candide de Leonard Bernstein.
Va llançar les carreres de figures com Samuel Ramey, Sherrill Milnes, Carol Vaness, Lauren Flanigan, David Daniels, Amy Burton, Mark Delavan i en especial l'emblemàtica soprano Beverly Sills, que després d'una trajectòria il·lustre en aquesta casa d'òpera es va convertir en la seva directora general.

## Enllaços externs

* Lloc oficial
* New York City Ballet lloc oficial
* Renovació planejada Arxivat 2008-06-22 a Wayback Machine.
* Especificacions tècniques Arxivat 2008-09-08 a Wayback Machine.
# Vilafermosa (desambiguació)

«Vilafermosa» té aquests significats:
* Vilafermosa, municipi del País Valencià
* Riu de Vilafermosa, riu que neix a Valdelinares, Aragó i que desamboca a Vallat, País Valencià.
* Ducat de Vilafermosa, família noble més important de l'antic Regne d'Aragó.
Vegeu també Villahermosa (desambiguació).
# Martiño Noriega Sánchez

Martiño Noriega Sánchez (La Corunya, 22 de febrer de 1975) és un metge i polític gallec. Nascut a l'eixample compostel·là, des dels 5 anys va viure al municipi de Teo. Llicenciat en medicina per la Universitat de Santiago de Compostel·la, es va especialitzar medicina familiar a la zona de Santiago de Compostel·la i fins a juliol de 2007 va treballar com a coordinador mèdic de la Fundació d'Emergències Sanitàries del 061.
Després de militar en l'associació d'estudiants universitaris CAF i de ser representant dels estudiants en el claustre de la Universitat de Santiago, des de 1995 va entrar en política al BNG de Teo, i el 1999 es va convertir en el portaveu d'aquesta formació al municipi. El 2006 va entrar en el Consell Nacional del BNG, i després de les eleccions municipals de 2007 es va convertir en alcalde de Teo, amb un govern en minoria. El 2011 va tornar a ser elegit alcalde i va aconseguir la majoria absoluta.
Com a membre i viceportaveu del col·lectiva Encontro Irmandiño, va abandonar el BNG al febrer de 2012 i al juliol d'aquest mateix any es va unir al moviment polític Anova-Irmandade Nacionalista, on va desenvolupar una primera etapa com a cap d'acció institucional. El juliol de 2013, després de la celebració de l'Assemblea Nacional d'aquesta organització política, va ser escollit coordinador nacional. El novembre de 2014, després de la celebració de la II Assemblea Nacional d'Anova, Martiño Noriega va ser elegit president d'Anova amb Xosé Manuel Beiras.
El maig de 2015 va encapçalar una candidatura d'unitat popular a Santiago, Compostel·la Oberta, que es va ser la llista municipal més votada a les eleccions municipals del 24 de maig. El 13 de juny d'aquest any va ser investit alcalde de Santiago de Compostel·la i va succeir al polític del PP Agustín Hernández.

## Obra publicada
### Obra individual

* Por un común denominador. A esquerda da nación. 2.0 editora (2011).

### Obres col·lectives

* Á beira de Beiras. Homenaxe nacional, 2011, Galaxia.
* Unha cesta de pombas e mazás. Homenaxe a Isaac Díaz Pardo, Edita. Academia Real Isaac Díaz Pardo. (2013)
* Entrementres.Ensaios para unha nova cultura política. Corsárias Editora. (2014)
# Hugh Hefner

Hugh Marston Hefner, també conegut col·loquialment com a Hef (Chicago, 9 d'abril de 1926 - Los Angeles, 27 de setembre de 2017), fou un empresari estatunidenc, fundador i editor en cap de la revista Playboy. Es va convertir en una icona carismàtica i en un defensor de la revolució sexual i la llibertat personal.

## Enllaços externs

* Web oficial de Hugh Hefner Arxivat 2015-09-24 a Wayback Machine. (anglès)